በአፍሪካ የግብርናውን ዘርፍ ለማሳደግ ሀገራት በርካታ ስራዎችን ሊያከናውኑ ይገባል - ጠቅላይ ሚ/ር ሀይለማርያም
ባለፉት ዓመታት በአፍሪካ በግብርናው ዘርፍ በተወሰኑ የትኩረት አቅጣጫዎች ላይ የተሻለ አፈጻጸም ቢመዘገብም በቀጣይ ዘርፉን ይበልጥ ለማሳደግ ሀገራት ሊያከናውኗቸው የሚገቡ ስራዎች እንዳሉ ጠቅላይ ሚኒስትር ሀይለማርያም ደሳለኝ ተናገሩ።
በአህጉሪቱ በግብርናው ዘርፍ የተሻለ አፈጻጻም ያላቸው 10 ሀገራት በዛሬው እለት ውይይት አድርገዋል።በመድረኩ ላይ አፍሪካውያን በፈረንጆቹ 2025 በግብርናው ዘርፍ የተሻለ እምርታና ለውጥ ለማምጣት፥ በኢኳቶሪያል ጊኒ ከገቡት ስምምነት ወዲህ ዘርፉን ለማሳደግ ሃገራት የተለያዩ ስራዎች መስራታቸውን ጠቅላይ ሚኒስትሩ ተናግረዋል።
በዚህም በተለይም ዘርፉን በማዘመንና ምርታማነትን ከፍ ከማድረግና የምግብ ዋስትናን ከማረጋገጥ አንጻር የተሻለ አፈጻጸም መታየቱንም ነው የተናገሩት።ይሁን እንጅ ግብርና የአህጉሪቱ ዋነኛ የኢኮኖሚ ሞተር ከመሆኑ አንጻር አሁንም ቀሪ ስራዎች መኖራቸውን ገልጸዋል።
በ2014 በተደረሰው የማላቦ ስምምነት የአፍሪካ ሃገራት፥ የግብርና ምርትና ምርታማነትን ማሳደግ፣ በዘርፉ የሚፈሰውን መዋዕለ ንዋይ ከፍ ማድረግ፣ ረሃብን በ2025 ማጥፋት፣ድህነትን በግማሽ መቀነስ፣ ለአየር ንብረት ለውጥ የማይበገር ኢኮኖሚ መገንባትን ጨምሮ ዘጠኝ ስምምነቶች ደርሰዋል።
በዛሬው መድረክ ላይም ሃገራቱ የገቡትን ስምምነት አፈጻጸም በተመለከተ መግለጫ ይሰጣል።በሌላ በኩል የአየር ንብረት ለውጥ በአህጉሪቱ ላይ እያደረሰ ያለው ቀውስና የመፍትሄ አቅጣጫዎችን በተመለከተ ሪፖርት ቀርቧል።በሪፖርቱም አፍሪካ በአየር ንብረት ለውጥ ሳቢያ ከፍተኛ ጉዳት እያስተናገደች መሆኗን፥ የህብረቱ ኮሚሽን ሊቀመንበር ሙሳ ፋቂ ማህማት ገልጸዋል።ሊቀ መንበሩ አህጉሪቱ በአየር ንብረት ለውጥ ሳቢያ ለተላላፊ በሽታዎች፣ ተፈጥሮ አደጋ፣ የመሰረተ ልማት ውድመት፣ እንዲሁም ለስደትና ግጭት ተዳርጋለችም ነው ያሉት።
ይህን ለመከላከልም አፍሪካውያን በጋራ ሊንቀሰቀሱ እንደሚገባ ጠቅሰው፥ የፓሪሱን የአየር ንብረት ለውጥ ስምምነት መተግበርና የበለጸጉ ሃገራት በ2020 ለታዳጊ ሃገራት የሚሰጡትን 100 ቢሊየን የአሜሪካ ዶላር ተፈጻሚ ማድረግ እንደሚገባም ጠቅሰዋል።ትናንት የተጀመረው 30ኛው የአፍሪካ ህብረት የመሪዎች ጉባኤ በተለያዩ ጉዳዮች ላይ ትኩረቱን አድርጎ እየመከረ ነው።
ተጨማሪ ለማንበብ http://www.gcao.gov.et
- Adam Industrial Park Inaugurated.October 07/2018
- በአገሪቱ እድገት የራሳቸውን አሻራ ለማሳረፍ ዝግጁ መሆናቸውን ኢትዮጵያዊያን የዲያስፖራ አባላት ገለፁ። መስከረም 27/2011(ኢዜአ)
- ኢንጂነር ክፍሌ ሆሮ የታላቁ ኢትዮጵያ ህዳሴ ግድብ ስራ አስኪያጅ ሆነው ተሾሙ:: መስከረም 23/2011
- የኢትዮጵያ ህዝቦች አብዮታዊ ዴሞክራሲያዊ ግንባር እንደስያሜው የሁሉም ኢትዮጵያዊያን ድርጅት ይሆናል ሲሉ ጠቅላይ ሚኒስትር ዶክተር አብይ አህመድ ተናገሩ:: መስከረም 23/2011
- በኢትዮጵያ ለመጀመሪያ ጊዜ የመረጃ ነፃነት ቀን በነገው ዕለት ይከበራል።መስከረም 21/2011
- የኢሬቻ በዓል አከባበር በሰላም ተጠናቀቀ :: መስከረም 20/2011 ዓ.ም.
- ብአዴን በ12ኛው ድርጅታዊ ጉባኤው ለውጥንና አንድነትን የሚያጠናክሩ ውሳኔዎችን ያሳልፋል ብለን እንጠብቃል- እህት ድርጅቶች:: መስከረም 17፣ 2011
- ብአዴን በድርጅታዊ ጉባኤው ለአማራ ህዝብና ለመድረኩ የሚመጥንና ለውጡን የሚያስቀጥል ቁመና ተላብሶ መውጣት ይጠበቅበታል – አቶ ደመቀ መኮንን::
- FM Dr Workneh arrives in New York to attend UNGA 73 .September 24, 2018
- 13ኛው የህወሃት ድርጅታዊ ጉባኤ ከዛሬ ጀምሮ ይካሄዳል ።